stanford-oval/wikipedia huggingface dataset:
Chess
Aiheesta muualla

icethesite (Arkistoitu – Internet Archive) — Benny Andersson & Björn Ulvaeus -uutissivusto, arvostelut West End- ja Broadway-tuotannoista (englanniksi)
Chess the Musical 2010 (Arkistoitu – Internet Archive)
Käännös suomeksi
Andy Hardy

Judy Garland ja Mickey Rooney elokuvassa Andy Hardy – tyttöjen sankari (1938).
Rooney ja Diana Lewis elokuvassa Andy Hardy ja viattomuus (1940).
Andrew ”Andy” Hardy on Mickey Rooneyn esittämä nuori mies­hahmo Metro-Goldwyn-Mayerin vuosina 1937–1946 tuottamissa perhe­komedioissa sekä vielä yhdessä elokuva­sarjan elvytys­yrityksessä vuodelta 1958. Andy Hardy -sarjan elokuvia tehtiin kaikkiaan kuusi­toista.
Elokuvien pää­hahmot perustuvat Aurania Rouverolin vuonna 1928 julkaistuun näytelmään Skidding, jonka pohjalta tehtiin sarjan ensim­mäinen elokuva Perhejuttu. Siinä Andy Hardy on vielä sivu­hahmo, kun tarina keskittyy Andyn isän, tuomari Hardyn (Lionel Barrymore) uudelleen­valinta­kampanjaan.
Myöhemmissä sarjan elokuvissa tuomari Hardya näyttelee Lewis Stone ja äitiä Fay Holden. Teini-ikäinen Andy-hahmo nousi pian niin suosituksi, että elokuvat alettiin nimetä hänen mukaansa ja tarinat rakentaa hänen ympärilleen. Vuonna 1939 Mickey Rooneystä oli tullut Yhdys­valtojen suosituin elokuva­tähti hänen esiinnyttyään Andy Hardy -tarinoiden lisäksi muun muassa elokuvissa Tulevaisuuden miehiä (Boys Town, 1938) ja Meren urhoja (Captains Courageous, 1937).
Andy Hardyn vakituinen tyttö­ystävä elokuva­sarjassa on Polly, jota esittää Ann Rutherford. MGM kuitenkin esitteli monia uusia nuoria nais­näytteli­jöitään Andy Hardy -filmien kautta antamalla heille rooleja Andyn tilapäisinä ihastuksina. Heihin kuuluvat Judy Garland, Lana Turner, Esther Williams, Kathryn Grayson ja Donna Reed.
Andy Hardy -elokuvat nojasivat vahvasti perinteisiin perhe­arvoihin. Jokainen elokuva sisälsi vähintään yhden syvällisen keskustelun tuomari-isän ja Andyn välillä, jossa isä antoi pojalle neuvoja joita poika yleensä myös arvosti ja seurasi.
Elokuva Andy Hardy, tyttöjen sankari valittiin vuonna 2000 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.
Andy Hardy -elokuvien innoittamana tehtiin monissa maissa omia saman­kaltaisia perhekomedioita, kuten Suomessa Suomisen perheestä kertovat kuunnelmat ja elokuvat. Ohjaaja T. J. Särkkä laittoi Lasse Pöystin katsomaan Mickey Rooneyn elokuvia, jotta tämä oppisi näyttelemään Suomisen Ollia samaan tyyliin.
Andy Hardy -elokuvat

Perhejuttu (A Family Affair, 1937)
Nuoruus ja hulluus (You’re Only Young Once, 1937)
Hardyn nuoret hakkailevat (Judge Hardy's Children, 1938)
Andy Hardy – tyttöjen sankari (Love Finds Andy Hardy, 1938)
Hardyt villissä lännessä (Out West with the Hardys, 1938)
Hardyt onnen huipulla (The Hardys Ride High, 1939)
Andy Hardy keväthurmiossa (Andy Hardy Gets Spring Fever, 1939)
Näin miesten kesken (Judge Hardy and Son, 1939)
Andy Hardy ja viattomuus (Andy Hardy Meets Debutante, 1940)
Andy Hardy nauttii elämästä (Life Begins for Andy Hardy, 1941)
Andy Hardyn yksityissihteeri (Andy Hardy’s Private Secretary, 1941)
Andy Hardy hurmurina (The Courtship of Andy Hardy, 1942)
Andy Hardyn kaksoiselämä (Andy Hardy’s Double Life, 1942)
Andy Hardyn vaaleat huolet (Andy Hardy’s Blonde Troubles, 1944)
Rakkaus nauraa Andy Hardylle (Love Laughs at Andy Hardy, 1946)
Andy Hardy Comes Home (1958)
Aiheesta muualla

Mickey Rooney Elonetissä.
Atarin videopelihautajaiset

| Atarin videopelihautajaiset |
| --- | --- |
 Kaivauksissa löytyneitä pelimoduuleita.
Päivämäärä:  26. syyskuuta 1983 (hautaaminen)   26. huhtikuuta 2014 (kaivaukset)
Tapahtumapaikka:  Alamogordo, New Mexico
Järjestäjä:  Atari, Alamogordon kaupunki
Atarin videopelihautajaiset oli videopeliyhtiö Atarin 26. syyskuuta 1983 toteuttama massiivinen myymättömien pelimoduulien ja -konsoleiden hautaaminen kaatopaikalle New Mexicossa. Yhtiö kuljetti kaatopaikalle 14 rekkakuormaa, yli 700 000 kappaletta Atari 2600 -konsolin pelimoduuleita ja useita konsoleita. Pelivälineet haudattiin yöllä ja niiden päälle valettiin betonia, jotta sivulliset eivät pääsisi niihin käsiksi. Tapahtuma johtui tarpeesta päästä eroon tuhansista myymättömistä peleistä ja konsoleista, jotka olivat kasaantuneet varastoihin videopelibisnekseen iskeneen laman myötä. Hautauman uskottiin sisältävän lähinnä kaupallisesti epäonnistuneen E.T. the Extra-Terrestrial -videopelin ja Pacmanin Atari 2600 -version moduuleita, mutta todellisuudessa kaatopaikalle haudattiin useita erilaisia pelejä kuten miljoonia myyneitä Yars’ Revenge ja  Raiders of the Lost Ark.
Fuel Industries ja Microsoft aloittivat New Mexicon hallituksen kanssa kaivaukset hautauman löytämiseksi osana aiheesta tehtävää dokumenttia ja 26. huhtikuuta 2014 hautauma löydettiin Alamogordosta. Hautaumasta paljastui tuhansia pelimoduuleita ja murskaantunutta tietokonelaitteistoa. Zak Penn ohjasi aiheesta Atari: Game Over -nimisen dokumenttielokuvan vuonna 2014 ja sen tuotti Xbox Entertainment Studios.
Kaivauksen tehneiden mukaan he kiinnittivät huomion tavallisiin ja halvalla saataviin asioihin yksilöllisten tai harvinaisten asioiden sijaan. Kaivaus oli menetelmä osoittaa, että videopelit saavat erilaisia kulttuurillisia merkityksiä erilaisissa konteksteissa.
Arthur Lowe

Arthur Lowe (22. syyskuuta 1915 – 15. huhtikuuta 1982) oli englantilainen näyttelijä. Parhaiten hänet tunnetaan kapteeni George Mainwaringin roolista BBC:n tilannekomediasarjassa Ruutiukot.
Lowe syntyi Hayfieldissä. Toisen maailmansodan aikana hän palveli Lähi-idässä. Sodan jälkeen hän esiintyi aktiivisti sekä elokuvissa, että näyttämöllä. Vuosina 1968–1965 hän esitti Leonard Swindleytä Granada Televisionin saippuasarjassa Coronation Street. Vuosina 1968–1977 Lowe esiintyi komediasarjassa Ruutiukot.
Vuonna 1973 Lowe sai BAFTA-palkinnon roolistaan elokuvassa Onnenpoika.
Aiheesta muualla

Arthur Lowe Internet Movie Databasessa. (englanniksi)
Artemidoros Efesoslainen

| Artemidoros Efesoslainen> Ἀρτεμίδωρος ὁ Ἐφέσιος.Henkilötiedot |
| --- | --- |
Syntynyt: 100-luku eaa.? Efesos
Kuollut: 1. vuosisata eaa.?
Ammatti:  maantieteilijä
Muut tiedot
Aktiivisena:  n. 100 eaa.
Merkittävät teokset: Geografia eli Maantieteen kuvaukset
Artemidoros Efesoslainen (m.kreik. Ἀρτεμίδωρος ὁ Ἐφέσιος, Artemidōros ho Efesios, lat. Artemidorus Ephesius; 100-luku/1. vuosisata eaa.) oli antiikin kreikkalainen maantieteilijä, joka oli kotoisin Efesoksesta.
Elämä

Artemidoros ajoitetaan toimineeksi vuoden 100 eaa. tienoilla. Hänestä itsestään tiedetään vain se, mikä käy ilmi hänen teoksistaan. Artemidoroksen arvellaan toimineen Aleksandriassa. Hän teki matkoja Välimeren, Mustanmeren ja Punaisenmeren rannikoilla ja ilmeisesti etelämpänäkin. Hän kävi myös Iberiassa ja Galliassa, ja teki korjauksia Eratostheneen teoksiin kyseisiä maita koskien. Artemidoros oli ensimmäinen maantieteilijä, joka pystyi Iberian kuvauksessaan hyödyntämään roomalaisten puunilaissotien aikana tekemiä havaintoja.
Tätä maantieteestä kirjoittanutta efesoslaista Artemidorosta ei tule sekoittaa unien tulkinnasta kirjoittaneeseen Artemidoros Daldislaiseen, josta käytetään joskus myös nimeä Artemidoros Efesoslainen.
Teokset

Artemidoroksen nimiin laitetaan seuraavat teokset:
Geografia eli Maantieteen kuvaukset (Τὰ γεωγραφούμενα, Ta geōgrafūmena) eli Maantieteen kirjat (Τὰ τῆς γεωγραφίας βιβλία, Ta tēs geōgrafias biblia) eli Periplus (Περίπλους) – 11 kirjaa käsittänyt teos, joka perustui Artemidoroksen omiin matkoihin ja aiempiin teoksiin, ja kuvasi ainakin Mustanmeren ympäripurjehduksen ja antoi selonteon Bithynian ja Paflagonian rannikoista. Se kuvasi myös muun muassa Niilivirtaa ja antoi paikkojen välisiä etäisyyksiä. Markianos Herakleialainen teki teoksesta lyhennelmän. Teokseen on yhdistetty papyruskatkelma, joka tunnetaan Artemidoros-papyruksena. Sen teksti kuvaa Iberiaa eli nykyistä Espanjaa ja siihen kuuluu myös kartta osasta Iberiaa. Sitä on kuitenkin epäilty väärennökseksi.
Joonialaisia muistiinpanoja (Ἰωνικὰ ὑπομνήματα, Iōnika hypomnēmata) – Muutoin tuntematon teos, jonka Athenaios laittaa Artemidoroksen nimiin.
Niin kutsuttua Artemidoros-papyrusta.
Assarakos

Assarakos (m.kreik. Ασσαρακος) oli kreikkalaisessa mytologiassa Dardanian kuninkaan Trosin ja Kallirrhoen toiseksi vanhin poika. Hänen veljiään olivat Ilos ja Ganymedes, ja näiden lisäksi hänellä oli sisar Kleopatra.
Assarakos peri valtaistuimen isältään sen jälkeen kun hän hänen vanhempi veljensä Ilos päätti mieluummin hallita Iliosta, perustamaansa kaupunkia, joka myöhemmin tunnettiin Troijana. Vaimonsa Hieromnemen kanssa Assarakos sai pojan, joka sai nimen Kapys.
Assar Wichmann

Assar Sigfrid Wichmann (3. lokakuuta 1877 Hailuoto – 13. maaliskuuta 1948 Snappertuna) oli suomalainen metsänhoitaja ja Kajaanin Puutavara Oy:n toimitusjohtaja.
Assar Wichmannin vanhemmat olivat Hailuodon kirkkoherra Emil August Wichmann (1831–1886) ja Charlotta Wilhelmina Schroderus (k. 1927). Hän pääsi ylioppilaaksi 1896 Oulun ruotsalaisesta lyseosta ja suoritti metsänhoitajatutkinnon Evon metsäopistossa 1898.
Wichmann oli aluksi metsänhoitajana valtion palveluksessa. Hän oli Uleå Oy:n Kajaanin alueen metsänhoitajana 1912–1914 ja sen jälkeen yhtiön metsäpäällikkönä Oulussa. Wichmann oli Kajaanin Puutavara Oy:n toimitusjohtajana 1924–1934 ja Suomen puunjalostusteollisuuden työnantajaliiton asiamiehenä 1934–1942. Viimeiset vuotensa hän asui omistamallaan Sliparsin tilalla Snappertunassa.
Assar Wichmann oli naimisissa vuodesta 1904 Anna Karolina Häggin (k. 1954) kanssa.Assar Wichmannin veljiä olivat vankila- ja sairaalapappi Henrik August Wichmann (1859–1923), ylimetsänhoitaja Gustaf Emil Wichmann (1863–1943), kihlakunnantuomari, laamanni Aksel Benjamin Wichmann (1866–1932), suomalais-ugrilaisen kielitieteen professori Yrjö Jooseppi Wichmann (1868–1932), maanmittari Lennart Johannes Wichmann (1872–1923), apteekkari Alexis Rafael Wichmann (1876–1943) ja lääkäri ja professori Seth Edvin Wichmann (1885–1939).
Antti Rautiola

| Antti Rautiola> Henkilötiedot |
| --- | --- |
Syntynyt: 8. helmikuuta 1988 (ikä 36) Äänekoski, Suomi
Kansalaisuus:   Suomi
Jääkiekkoilija
Lempinimi:  Raaka
Pelipaikka:  maalivahti
Hanska:  vasen
Pituus:  187 cm
Paino:  82 kg
Pelinumero:  35
Pelaajaura
Pääsarjaura:  2010–
Aik. seurat:  Hokki (Mestis) Kiekko-Laser (Mestis) Kärpät (SM-liiga)   Pelicans (SM-liiga)   Jokipojat (Mestis)   Peliitat (Mestis)
Antti Rautiola (s. 8. helmikuuta 1988 Äänekoski) on suomalainen jääkiekkomaalivahti.
Rautiolan kasvattajaseura on Oulun Kärpät, jota hän edusti sekä A-, B- että C-nuorissa. Hän on pelannut myös Kärppien edustusjoukkueessa, kaksi ottelua SM-liigassa kaudella 2010–2011, molemmat marraskuussa 2010. Pääosa tuosta kaudesta kului kuitenkin Mestiksen Kiekko-Laserissa, jossa hän pelasi 38 runkosarja- ja kolme pudotuspeliottelua. Kaudella 2009–2010 hän pelasi Kajaanin Hokissa Mestiksessä sekä KLH Vajgar Jindřichův Hradecissa Tšekin kolmanneksi korkeimmalla sarjatasolla.
Rautiola teki kesäkuussa 2011 tehty 1+1-vuotisen sopimuksen Pelicansin kanssa. Pelicansissa Rautiola pelasi kauden 2011–2012 aikana kolme liigaottelua. Pääosan kaudesta hän torjui Mestis-seura Peliittojen maalilla. Kaudeksi 2012-2013 hän teki sopimuksen Mestiksen Jokipoikien kanssa.
Kaudet 2013–2016 Rautiola on torjui Heinolan Peliittojen maalilla.
Aiheesta muualla

Antti Rautiolan esittely Jatkoaika.comin sivuilla
Ariane-rakettiperhe

Ariane 5.
Ariane on Euroopan avaruusjärjestön kantorakettisarja. Nimi Ariane on ranskankielinen nimitys myyttien "Ariadnesta". Ariane on myös kolibrilaji, mutta tämä ei liity kantoraketin nimeen.
Ensimmäinen Ariane-kantoraketti laukaistiin Guyanasta 24. joulukuuta 1979. Ariane-raketteja rakentaa, myy ja laukaisee Arianespace-yhtiö. Sen alihankkina toimii mm. EADS Space Transportation, joka vastaa suuresta osasta Ariane 5-raketin tekniikasta.
Kokonaisuutena Ariane-raketit ovat olleet luotettavia. Vuoden 2021 loppuun mennessä 256 Ariane-laukaisusta 12 on epäonnistunut
Ariane-perhe

Ariane 1: Ensimmäinen onnistunut laukaisu 24. joulukuuta 1979
Ariane 2: Ensimmäinen onnistunut laukaisu 20. marraskuuta 1987
Ariane 3: Ensimmäinen onnistunut laukaisu 4. elokuuta 1984
Ariane 4: Ensimmäinen onnistunut laukaisu 15. kesäkuuta 1988
Ariane 5: Ensimmäinen onnistunut laukaisu 30. lokakuuta 1997
Ariane 6: Ensimmäinen onnistunut laukaisu 9. heinäkuuta 2024.
Aiheesta muualla

Wikimedia Commonsissa on kuvia tai muita tiedostoja aiheesta .
Arianespace
Euroopan avaruusjärjestö
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok
Arno Solin

Arno Solin.
Arnold (Arno) Henrik Solin (4. tammikuuta 1889 Tampere – 19. marraskuuta 1959 Helsinki) oli suomalainen vuorineuvos ja Tampereen Pellava- ja Rautateollisuus Oy:n (Tampellan) toimitusjohtaja.
Solinin vanhemmat olivat isännöitsijä Henrik Solin ja Gabriella (Ella) Amalia Heimbürger. Hän pääsi ylioppilaaksi 1907 ja valmistui diplomi-insinööriksi 1912.
Solin työskenteli ulkomailla eri tehtävissä 1914–1918. Hän oli Tampereen Puuvillateollisuus oy:n (Lapinniemen tehdas) teknillisenä johtajana 1919–1921 ja John Barker oy:n johtajana 1921–1925. Solin oli sitten Tampereen Pellava- ja Rauta-teollisuus Oy:n teknillisenä johtajana 1925–1928, apulaisjohtajana 1926–1928 sekä toimitusjohtajana vuodesta 1929 alkaen. Hän sai vuorineuvoksen arvon 1939 ja hänestä tuli tekniikan kunniatohtori 1949.
Solin oli Suomen työnantajain keskusliiton puheenjohtajana vuodesta 1948 ja Suomen kutomateollisuuden työnantajaliiton puheenjohtajana vuodesta 1953. Hän oli muun muassa Oy Strömberg ab:n, Vaasan Puuvilla oy:n, Etelä-Suomen Voima Oy:n ja Oy Rouhiala Ab:n johtokunnan puheenjohtajana ja useiden yhtiöiden johtokuntien jäsenenä.
Arno Solin oli naimisissa 1919–1934 Greta Österholmin (k. 1934) kanssa ja vuodesta 1941 Clary Tornbergin kanssa. Arno Solinin veli oli pankinjohtaja Edvard Solin.
Aiheesta muualla

/ Solin, Arno (1889 - 1959) Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Presidentti Urho Kekkosen kirje Solinille 30.1.1957 (Doria)
Antananarivon provinssi

Antananarivo oli provinssi Madagaskarissa. Se sijaitsi sisämaassa. Provinssin pinta-ala oli 58 283 neliökilometriä ja arvioitu asukasluku noin 4 580 788 (2001). Antananarivon provinssi oli nimetty pääkaupunkinsa Antananarivon mukaan, joka on samalla myös koko Madagaskarin pääkaupunki.
Vuonna 2007 Madagascar päätti hallinnonuudistuksesta, jossa se luopui provinssijaosta ja korvasi ne 22 alueella. Uudistus tuli voimaan 2009.
Aiheesta muualla

Kuvia tai muita tiedostoja aiheesta Antananarivon provinssi Wikimedia Commonsissa
Madagaskarin provinssit
Antananarivon provinssi
Antsirananan provinssi
Fianarantsoan provinssi
Mahajangan provinssi
Toamasinan provinssi
Toliaran provinssi
Arvi Juhana Logrén

| Arvi Logrén |
| --- | --- |

Henkilötiedot
Syntynyt: 25. joulukuuta 1823 Lapua
Kuollut: 29. marraskuuta 1883 (59 vuotta) Lapua
Ammatti:  maanviljelijä, kirkonisäntä, herännäisjohtaja
Vanhemmat:  Arvid Juhana Logrén ja Susanna Antintytär
Puoliso:  Liisa Ulvinen
Arvi Juhana Logrén (1823–1883) oli herännäisjohtaja, maanviljelijä. Hän oli N. K. Malmbergin hengellisen kasvatuksen vaikutuspiirissä Lapualla, jossa hän viljeli Tynjälän taloa. Suurten herännäisjohtajien kuoltua hän johti Etelä-Pohjanmaan herännäisyyttä.
Kirjallisuutta

Juho Kytömäki, Piirteitä Arvi Juhana Logrenin elämästä sekä hänen aikansa herännäisyydestä Pohjanmaalla, Gummerus, 1911
Antaudun (Reino Nordinin albumi)

| Antaudun Reino Nordin |
| --- | --- | --- |

Studioalbumin tiedot
 Julkaistu:  24. helmikuuta 2017 (digitaalinen)  21. huhtikuuta 2017 (CD)  26. toukokuuta 2017 (LP) 
 Formaatti: CD, LP, digitaalinen lataus
 Tuottaja(t): Jaakko Salovaara, Max Mostly, Tido, Leo Salminen, Aleksi Kaunisvesi, Aleksi Asiala, Anton Sonin, Risto Asikainen
 Tyylilaji: pop
 Kesto: 32.59
 Levy-yhtiö: PME Records
Listasijoitukset
  Suomen virallinen albumilista: 1.
Reino Nordinin muut julkaisut
| Bongo Rock 2014 | Antaudun 2017 | Cara Mia 2019 |
Singlet albumilta Antaudun
 ”Puhu vaan” Julkaistu: 5. helmikuuta 2016  ”Kato mua silmiin” Julkaistu: 29. huhtikuuta 2016  ”Kosketa” Julkaistu: 10. elokuuta 2016  ”Momentumii” Julkaistu: 19. tammikuuta 2017  ”Antaudun” Julkaistu: 24. helmikuuta 2017
Antaudun on suomalaisen näyttelijä-laulaja Reino Nordinin 24. helmikuuta 2017 julkaistu toinen sooloalbumi. Albumi julkaistiin aluksi vain digitaalisessa muodossa, mutta se julkaistiin CD-levynä ja vinyylinä muutama kuukausi digijulkaisun jälkeen. Albumi oli saavuttanut jo ennakkoon kultalevyrajan, kun siltä julkaistut singlet ylittivät yhteenlasketusti 10 miljoonan suoratoistokuuntelun rajan. Albumi nousi ensimmäisellä listaviikollaan Suomen virallisen albumilistan ensimmäiseksi.
Antaudun oli YleX-radiokanavan viikon albumina sen julkaisuviikolla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Kato mua silmiin | Reino Nordin, Jaakko Salovaara | Jaakko Salovaara | 3.28 |  |  |  |  |  |
| 2. | Momentumii | Nordin, Max Mostly, Axel Ehnström | Max Mostly, Tido | 3.40 |  |  |  |  |  |
| 3. | Mä en maindaa | Nordin, Topi Huovinen, Tido Nguyen | Tido | 3.03 |  |  |  |  |  |
| 4. | Antaudun | Nordin, Anton Sonin, Leo Salminen | Leo Salminen | 3.16 |  |  |  |  |  |
| 5. | Vapaa | Nordin, Aleksi Kaunisvesi, Nguyen, Jurek | Tido | 3.05 |  |  |  |  |  |
| 6. | Kosketa | Nordin, Kaunisvesi, Salminen | Aleksi Kaunisvesi, Leo Salminen | 3.24 |  |  |  |  |  |
| 7. | Otan sut haltuun | Nordin, Aleksi Asiala | Aleksi Asiala | 3.31 |  |  |  |  |  |
| 8. | Puhu vaan | Nordin, Sonin, Salminen | Anton Sonin, Leo Salminen | 3.05 |  |  |  |  |  |
| 9. | Mis on se rakkaus (feat. Tippa-T) | Nordin, Asiala, Huovinen | Aleksi Asiala | 3.06 |  |  |  |  |  |
| 10. | Antaudun (Acoustic) | Nordin, Salminen, Sonin | Leo Salminen, Risto Asikainen | 3.21 |  |  |  |  |  |
Singlet

Antaudun-albumin ensimmäinen single, ”Puhu vaan”, julkaistiin hieman yli vuosi ennen itse albumia, 5. helmikuuta 2016. Kappale sijoittui kahdeksi viikoksi singlelistan 18:nneksi ja se oli parhaimmillaan 57:nneksi soitetuin radiokappale Suomessa. Single toi Nordinille hänen uransa ensimmäisen kultalevyn, kun kappaletta striimattiin yli kaksi miljoonaa kertaa.
Toinen single, ”Kato mua silmiin”, julkaistiin 29. huhtikuuta 2016. Jaakko "JS16" Salovaaran tuottama kappale nousi albumin suurimmaksi hitiksi sijoittuen 16 viikoksi latauslistalle sekä ollen heinäkuussa viikolla 28/2016 10:nneksi soitetuin radiokappale. ”Kato mua silmiin” -single toi Nordinille puolestaan Nordinin uran ensimmäisen platinalevyn.
Kolmantena singlenä elokuussa 2016 julkaistu ”Kosketa” saavutti puolestaan kultalevyrajan. Neljäs single ”Momentumii” julkaistiin tammikuussa 2017 ja samana päivänä itse albumin kanssa sen viides single ja nimikappale ”Antaudun”. ”Antaudun” oli touko–kesäkuussa 2017 viisi viikkoa putkeen Suomen soitetuin radiokappale. ”Antaudun”-kappale oli vuoden 2019 toukokuuhun mennessä saavuttanut nelinkertaista platinaa.
Huhtikuun alussa 2016 SoundCloud-palvelussa julkaistiin epävirallinen single ”Otan sut haltuun”. Kappale tuli saataville muihinkin suoratoistopalveluihin 22. kesäkuuta 2016.
Arvostelut

FUM.fi: positiivinen
Keskisuomalainen:
Arulenus Rusticus

L. Junius Arulenus Rusticus (n. 35 – 93 jaa.) oli roomalainen poliitikko ja stoalaiseen koulukuntaan kuulunut filosofi. Arulenus Rusticus oli Thrasea Paetuksen ystävä ja seuraaja. Hän toimi tribuunina vuonna 66, jolloin senaatti tuomitsi Thrasean kuolemaan. Hän olisi yrittänyt estää tuomion veto-oikeudellaan, mutta Thrasea esti häntä, koska katsoi, että hän olisi tällä tavoin vain aiheuttanut oman tuhonsa pelastamatta kuitenkaan Thraseaa.
Arulenus Rusticus toimi preettorina sisällissodissa vuonna 69 Neron kuoleman jälkeen. Hänen toimiessaan senaatin lähettiläänä Flaviusten armeijassa Petilius Cerialiksen sotilaat haavoittivat häntä. Arulenus Rusticus toimi konsulina vuonna 92 Domitianuksen hallitessa. Seuraavana vuonna hänet kuitenkin tuomittiin kuolemaan, koska hän kirjoitti panegyyrin eli ylistyspuheen Thrasealle.
Suetonius on laittanut Arulenus Rusticuksen nimiin myös Helvidius Priscukselle osoitetun panegyyrin, mutta sen kirjoitti todellisuudessa Herennius Senecio, niin kuin Tacitus ja Plinius nuorempi sanovat.
Ariane

Ariane on ranskalainen käännös kreikkalaisesta nimestä Ariadne. Se voi tarkoittaa seuraavia asioita:
Henkilöt

prinsessa Ariane (s. 2007), alankomaiden prinsessa
Ariane Ehrat (s. 1961), sveitsiläinen alpinisti
Ariane Friedrich (s. 1984), saksalainen korkeushyppääjä
Ariane Hingst (s. 1979), saksalainen jalkapalloilija
Avaruustiede

Ariane-rakettiperhe
Ranskan merivoimat

FS Ariane (1811), 40-tykkinen fregatti
FS Ariane (1830), 32-tykkinen korvetti
FS Ariane (1916, sukellusvene), sukellusvene
FS Ariane (1916, apualus), apualus ex-Sheelah
FS Ariane (1929), vartiolaiva
FS Ariane (S640), sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ariane”, voi hakea sivunnimihaulla, laajalla sivunnimihaulla tai tekstihaulla.
Atascosan piirikunta

Atascosan piirikunta (engl. Atascosa County) on Yhdysvaltojen Texasin osavaltiossa sijaitseva piirikunta. Sen väkiluku oli 1 848 vuonna 2020. Piirikunnan hallintokeskus ja väkiluvultaan suurin kunta on Jourdantonin kaupunki. Piirikunta perustettiin vuonna 1856.
Aiheesta muualla

Kuvia tai muita tiedostoja aiheesta Atascosan piirikunta Wikimedia Commonsissa
Araknologia

Silkkihämähäkki
Araknologia eli hämähäkkitutkimus (Arachnida) on hämähäkkieläimiä koskevaa tieteellistä tutkimusta. Alan tutkimuskohteisuun kuuluu hämähäkkien lisäksi muita selkärangattomia eläimiä, kuten skorpioneja. Hämähäkkieläimä ovat hämähäkkien ja lukkien lisäksi punkit, valeskorpionit, skorpionit, arolukit, siimaskorpionit, skorpionilukit, huppuhämähäkit, suomenkielistä nimeä vailla oleva Schizomida sekä viisi tunnettua fossiilista lahkoa. Hämähäkkieläimet kuuluvat niveljalkaisten (Arthropoda) pääjaksoon.
Araknologian tutkijoita kutsutaan araknologeiksi. Araknologien tehtävinä on luokitella ja nimetä lajeja, sekä tutkia niiden käyttäytymistä ja elintapoja.[lähde? ]
Suomessa on tavattu noin 650 hämähäkkien (Araneae) lajia, kun koko maailmassa niitä tunnetaan yli 40 000. Punkkeja (Acari) voi olla maailmassa enemmänkin, mutta niitä tunnetaan huonommin, yli 20 000 lajia.